المحطه هذي فيها مطعم .. المطعم هذا نظامه انك تجي وتاخذ لك صينيه وتحط مواعينك حقت الاكل وملاعقك وسكاكينك .. وتدور على البوفيه المقسم إلى أجزاء .. جزء للرز والمكرونه ومشتقاتهما …وجزء للنشويات .. وجزء للمعجنات .. وهكذا .. المهم انك تدور عليهم , واللي تبيه اطلبه من الشيف وهو يحط لك .. وانت اللي تعبي المشروب وانت اللي تختار الحلا وتحطه في الصحن .. وكذلك الفواكه .. وانت اللي تحاسب .. وانت اللي تاكل بعد .. يعني خدمه ذاتيه .. وكان المطعم هذا زحمه مره .. أنا ما كنت ابي شئ من المطعم لكن دخلت مع الخوي اذا احتاج ترجمه او شي .. أخذنا لفه على البوفيه وكان شكلنا بايخ .. تحس اننا جوعانين بس ما معنا فلوس .. قلت لـ خويي انت جاي تاكل أو تشم الأكل .. قال والله جاي آكل بس ما ندري عن اكلهم .. قلت لا تاكل لحوم .. خذ رز أو معجنات .. قال حتى الشغلات هذي يمكن ما تسلم من مشتقات الخنزير .. قلت طيب , تبي اسأل لك اذا كان اكلهم يحتوي أي شئ فيه خنزير؟ .. قال لا خلاص خلنا نطلع بس .. أصلا الغدا على الريق ما يصلح .. يعني كان يقنع نفسه الخوي ..طلعنا وذهبنا لـ السوبر ماركت .. واخذنا عصيرات وبساكيت وكيك وفواكه وطلعن